Държавен вестник, бр. 102, 2008 г., стр. 9

Б Р О Й  102
Д Ъ Р Ж А В Е Н   В Е С Т Н И К
С Т Р .  9
8. министърът на отбраната упражнява ця-
лостен контрол по спазването на трудовото
законодателство и осигуряването на здраво-
словни и безопасни условия на труд при изпъл-
нението на специфичните дейности в Минис-
терството на отбраната, Българската армия и
структурите на негово подчинение;
9. министърът на здравеопазването упраж-
нява контрол върху дейността на службите по
трудова медицина съгласно Закона за здраво-
словни и безопасни условия на труд;
10. председателят на Агенцията за ядрено
регулиране е в пряко взаимодействие с органи-
те на изпълнителната власт относно осъщест-
вявания контрол по спазване на изискванията и
нормите за безопасното използване на ядрена-
та енергия и йонизиращите лъчения, управле-
нието на радиоактивните отпадъци и отработе-
ното гориво и на условията на издадените ли-
цензии и разрешения;
11. председателят на Държавната агенция за
метрологичен и технически надзор осъществя-
ва технически надзор на съоръженията с пови-
шена опасност по реда на глава пета от Закона
за техническите изисквания към продуктите;
12. изпълнителният директор на Национал-
ната агенция за приходите осъществява конт-
рол по отношение на:
а) спазването на осигурителното законода-
телство, съгласно правомощията му;
б) работодателите за изпълнението на за-
дълженията им, свързани с подаване на уведом-
ления до съответната териториална дирекция
на Националната агенция за приходите за
сключване, изменение или прекратяване на
трудови правоотношения;
13. управителят на Националния осигурите-
лен институт осъществява контрол по спазване-
то на осигурителните права на осигурените лица
съгласно Кодекса за социално осигуряване.
Раздел III
Взаимодействие между контролните органи
Чл. 7. (1) При осъществяване на дейностите
по чл. 6 министрите, председателите и изпъл-
нителните директори на агенциите си взаимо-
действат чрез извършване на съвместни про-
верки и обмен на информация.
(2) Съвместните проверки се извършват въз
основа на заповед на министъра на труда и со-
циалната политика или оправомощено от него
длъжностно лице.
(3) Съвместните проверки се осъществяват:
1. в съответствие с Националната програма
за инспектиране на труда;
2. по искане на Министерския съвет;
3. при възлагане от органите на прокура-
турата;
4. по предложение на Националния съвет за
инспектиране на труда;
5. по постъпили жалби и сигнали за наруше-
ния на законодателството;
6. в случай на аварии в предприятията и в
зависимост от данните за причините и големи-
ната на аварията;
7. при трудова злополука, причинила смърт,
при злополука, причинила увреждане на пове-
че от трима работещи, както и при всяка злопо-
лука, за която има основание да се предполага,
че ще доведе до инвалидност—в зависимост от
данните за причините и компетентностите на
органите по чл. 5, ал. 1.
(4) Със заповедта по ал. 2 се определят ком-
петентните контролни органи, един от които е
водещ, както и обектите, обхватът и периодът
за извършване на проверката.
(5) За резултатите от съвместната проверка
се изготвя доклад, който съдържа констатации,
дадените предписания и предприетите мерки
за търсене на административнонаказателна
отговорност.
(6) В срок до 7 дни от приключване на про-
верката докладът по ал. 5 се представя на ми-
нистъра на труда и социалната политика с ко-
пие до ръководителите на контролните органи,
участвали в проверката.
Чл. 8. (1) Ръководителите на администраци-
ите по чл. 5, ал. 2 представят информация на
министъра на труда и социалната политика за
дейностите по инспектиране на труда.
(2) За установени нарушения в областта на
труда или при съмнение за нарушения в обекти-
те на контрол органите по чл. 5, ал. 1 информи-
рат компетентния контролен орган по чл. 7 в
срок до три дни.
(3) Формата, съдържанието, редът и сроко-
вете за представяне на информацията по ал. 1 и
2 се определят с наредба, приета от Министер-
ския съвет.
Г л а в а  т р е т а
УПРАВЛЕНИЕ И КООРДИНАЦИЯ НА
ИНСПЕКТИРАНЕТО НА ТРУДА
Чл. 9. (1) Министерският съвет определя и
провежда политиката за инспектиране на труда.
(2) Министърът на труда и социалната по-
литика разработва и координира държавната
политика в областта на инспектирането на
труда, като:
1. ежегодно разработва Национална програ-
ма за инспектиране на труда и я внася за прие-
мане от Министерския съвет;